Všeobecne záväzné nariadenie
hlavného mesta Slovenskej republiky Bratislavy
č. 2/2007
z 26. apríla 2007
o určení názvov novovzniknutých ulíc v mestských častiach Bratislava-Karlova Ves a Bratislava-Jarovce
Mestské zastupiteľstvo hlavného mesta Slovenskej republiky Bratislavy podľa § 2b a § 6 zákona Slovenskej národnej rady č. 369/1990 Zb. o obecnom zriadení v znení neskorších predpisov, prílohy č. 1, položka č. 52 Štatútu hlavného mesta Slovenskej republiky Bratislavy a vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb ustanovuje:

§ 1
Úvodné ustanovenie
(1) Toto všeobecne záväzné nariadenie hlavného mesta Slovenskej republiky Bratislavy (ďalej len „nariadenie“) určuje názvy novovzniknutých ulíc ktoré vznikli výstavbou miestnych komunikácií v mestských častiach Bratislava-Karlova Ves a Bratislava-Jarovce.
(2) Navrhované názvy novovzniknutých ulíc boli schválené miestnym zastupiteľstvom mestskej časti Bratislava-Karlova Ves uznesením č. 25/2007 a miestnym zastupiteľstvom mestskej časti Bratislava-Jarovce uznesením č. 2/2007.

§ 2
Určenie názvov ulíc
(1) V mestskej časti Bratislava-Karlova Ves sa v lokalite Nad lúčkami určuje pre novovzniknutú ulicu názov 
Sumbalova ulica.
(2) V mestskej časti Bratislava -Jarovce sa určujú v lokalite poľnohospodárskeho družstva – dvor pre novovzniknuté ulice názvy
a)	Jazerná ulica,
b)	Ivana Blazeviča,
c)	Pave Vukoviča,
d)	Jozefa Mikisitsa,
e)	Petara Pasicha,
f)	Ladislava Batthyányho,
g)	Františka Schmuckera,
h)	Pri tehelni.

§ 3
Spoločné ustanovenia
(1) Grafické znázornenie novovzniknutých ulíc je vyznačené v situačných plánoch č. 1 a č. 2, ktoré tvoria prílohu tohto nariadenia.
(2) Označenie novovzniknutých ulíc určenými týmto nariadením vykoná v mestských častiach Bratislava-Karlova Ves a Bratislava-Jarovce na vlastné náklady hlavné mesto Slovenskej republiky Bratislava.
(3) Hlavné mesto Slovenskej republiky Bratislava zapíše novovzniknuté názvy ulíc určené týmto nariadením do evidencie názvov ulíc a verejných priestranstiev. 

§ 4
Účinnosť
Toto nariadenie nadobúda účinnosť 21. mája 2007.

Ing. Andrej Ďurkovský
primátor